Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1994. évi XLII. törvény (a továbbiakban: Eximtv.) 20. §
Paragraph Index: 484

8. Devizaárfolyam-, áru- és kereskedési kockázatok tõkekövetelményének fedezése után fennmaradó szavatoló tõke Ebben a sorban a devizaárfolyam-, áru- és kereskedési könyvi kockázatok fedezése után fennmaradó tõkét kell feltüntetni, amelyet – amennyiben van elegendõ tõke, akkor – az említett kockázatok minimum tõkekövetelményének biztosítása után fennmaradó alapvetõ és járulékos tõkeelemek összege adja. Tõkehiány esetén a devizaárfolyam-, áru- kereskedési könyvi kockázatok fedezéséhez hiányzó alapvetõ és járulékos tõkeösszeget kell szerepeltetni. A sorban szereplõ összegnek meg kell egyeznie a 93. sorban szereplõ szavatoló tõke többlet vagy hiány soron számított értékkel. Itt jelenik meg az a tõkehiány, amely szerint a 71. sorban feltüntetett szavatoló tõke, illetve a figyelembe vehetõ kiegészítõ tõke együttes összege nem fedezi a 73. sorban kimutatott tõkeigényt. A 81. sorban a devizaárfolyam-, áru- és kereskedési könyvi kockázatok minimum tõkekövetelményének kielégítése után fennmaradó alapvetõ tõkét kell szerepeltetni. Ez a felsorolt kockázatokhoz fennmaradó alapvetõ tõkének, valamint a minimum tõkekövetelményüknek a felhasznált járulékos tõkével és a felhasznált kiegészítõ tõkével csökkentett különbsége adja. A 82. sorban a devizaárfolyam-, áru- és kereskedési könyvi kockázatok fedezése után fennmaradó járulékos tõkét kell kimutatni. A 83. sorban a devizaárfolyam-, áru- és kereskedési könyvi kockázatok 73. sorban szereplõ minimum tõkekövetelményének kielégítése után fennmaradó fel nem használt kiegészítõ tõke összegét kell kimutatni, ami nem tekinthetõ a fennmaradó szavatoló tõke részének, mert csak a kereskedési könyvi kockázatok fedezéséhez vonható be.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes